Държавен вестник, бр. 55, 2011 г., стр. 14

СТР.  14	
Д Ъ Р Ж А В Е Н  В Е С Т Н И К 	
БРОЙ  55
случаи може да бъде разрешено заявлението 
да бъде подадено без предварително уговорена 
среща или същата да се проведе незабавно. 
Не се прилага изискването за предварително 
уговорена среща за членовете на семейството 
на гражданин на Европейския съюз, Евро­
пейското икономическо пространство или на 
Конфедерация Швейцария.
(3) Кандидатите се явяват лично за пода­
ване на заявлението освен в случаите, когато 
има сключен договор с външен доставчик на 
услуги, ползват се услугите на акредитиран 
търговски посредник или на почетен консул. 
Изключение от правилото за лично явяване 
може да се допуска в случаите, когато от 
кандидата са събрани  биометрични данни в 
предходните 59 месеца.
(4) Изключения от изискването по ал. 3 
се допускат, ако не съществуват съмнения за 
добрите намерения и име на кандидата за виза 
(bona fide) с оглед на неговата известност. 
(5) При подаване на заявление за издава­
не на виза за дългосрочно пребиваване не се 
допускат изключения от изискването за лично 
явяване.
(6) Заявлението за издаване на виза на ма­
лолетни или на поставени под запрещение лица 
се подава от техните законни представители 
или от изрично упълномощено от тях лице.
(7) Заявлението за издаване на виза на 
непълнолетни или поставени под ограничено 
запрещение лица се подписва от тях и се при­
подписва от техните законни представители, 
попечители или упълномощено от тях лице.
(8) Членовете на семейството на гражданин 
на Европейския съюз, Европейското иконо­
мическо пространство или на Конфедерация 
Швейцария не попълват полета № 19, 20, 31, 
32 и 33 от образеца за заявление в приложение 
№ 2. Тези кандидати попълват полета 34 и 35 
от образеца за заявление в приложение № 2 
и представят документи, доказващи семейната 
връзка.
Раздел III
Документи, прилагани към заявлението за виза
Чл. 13. (1) При подаване на заявление за 
виза кандидатът представя: 
1. редовен документ за задгранично пътуване, 
който отговаря на следните условия: 
а) срокът на валидност изтича най-малко три 
месеца след планираната дата на отпътуване 
от територията на Република България или 
в случай на многократни посещения – след 
последната планирана дата на отпътуване от 
територията на Република България; при на­
длежно обосновани спешни случаи това условие 
може да не бъде спазено; 
б) съдържа най-малко две празни страници; 
в) е издаден в рамките на предходните 10 
години;
2. фотокопие от страниците на документа за 
задгранично пътуване с личните данни и с поло­
жените визи и/или фотокопие на притежаваните 
разрешения за пребиваване за следващите по 
маршрута държави и за държавата – цел на 
пътуването, ако такива са необходими;
3. снимка, сканирана или направена в мо­
мента на подаване на заявлението;
4. негови десет пръстови отпечатъка, снети 
по реда на чл. 21;
5. документ за платена визова такса.
(2) В зависимост от целта на пътуването и 
вида на визата, за която се кандидатства, канди­
датът представя в съответствие с Приложение ІІ 
от Регламент (ЕО) № 810/2009 на Европейския 
парламент и на Съвета за създаване на Визов 
кодекс на Общността (Визов кодекс):
а) документи, доказващи целта на пъту­
ването;
б) документи за осигурено настаняване 
или доказателство за достатъчно средства за 
покриване на разходите по настаняването;
в) документи, доказващи че кандидатът 
разполага с достатъчно средства за издръжка 
както за срока на планирания престой, така 
и за завръщането си в държавата на произход 
или пребиваване, или за транзитно преминаване 
в трета държава, влизането в която е гаран­
тирано за него, или удостоверяващи, че може 
да придобие тези средства по законен начин;
г) документи, позволяващи да се направи 
преценка за намерението на кандидата да 
напусне територията на Република България 
преди изтичането  срока на валидност на ви­
зата, за която кандидатства.
(3) Членовете на семействата или на дома­
кинствата на граждани на държави – членки 
на Европейския съюз, на Европейското ико­
номическо пространство, и на Конфедерация 
Швейцария представят доказателства само за 
семейната връзка или принадлежността им 
към домакинствата на тези граждани.
Чл. 14. (1) При подаване на заявление за 
издаване на виза с изключение на виза за 
летищен транзит кандидатите представят ва­
лидна медицинска застраховка за пътуване в 
чужбина, която да покрива целия период на 
планиран престой или транзитно преминаване 
с минимален размер на покритие 30 000 евро. 
Застраховката трябва да може да покрие всички 
разходи, които може да възникнат във връзка с 
репатриране по медицински причини, за спешна 
медицинска помощ и/или болнично лечение по 
спешност или смърт на територията на Репу­
блика България. Кандидатите за многократна 
виза за краткосрочно пребиваване представят 
застрахователна полица само за периода на 
първото планирано посещение и подписват 
декларацията, съдържаща се в заявлението по 
образец, че са запознати със задължението да 
притежават застрахователна полица при всяко 
следващо влизане в Република България.